USA ajakirjanduse üldhoiak oli selgesti Blairi soosiv, toonitades esmajoones SB liitlasestaatust nii Bill Clintoni kui George W. Bushi juhitud administratsiooni jaoks. Äramärkimist leiab Blairi soov rakendada USA suurvõimu Euroopa ja kogu maailma kasuks, olenemata sellest, kes on  parasjagu USA presidendiametis. SB PMile kuulub lähitulevikus kaalukas roll nii ELis kui ka globaalses tähenduses: alates juunist on SB ELi eesistujariik - seega suure mõjuga energia- ja keskkonnaküsimuste otsustamises, Aafrika abistamises ning Lähis-Ida konfliktide reguleerimises. SB PM on ühtlasi G8 esimees. Blairi võit on stabiilse ning tõhusa üleatlandilise koostöö pandiks. (Jim Hoagland, The Washington Post, 2.05) Blairil ei soovitata loorberitele puhkama jääda. Hoiatavaks näiteks Margaret Thatcher, kelle poliitikusaatuses võib leida ühisjooni Tony Blairiga, näiteks kolmekordne valimisvõit. Ometi jäi Thatcheri viimane ametiaeg poolikuks - seik, millega hoiatatakse ka Blairi. (Juhtkiri, The Wall Street Journal, 9.05) Blairi mantlipärijaks peetakse juba nüüd Gordon Browni. USAs arvatakse, et tulevikus meenutataksegi 2005. aasta administratsioonile tagasi vaadates maikuud 2005. aastal kui pöördepunkti sündmuste jadas, mille tulemusena sai Gordon Brownist Suurbritannia PM. (Juhtkiri, The New York Times, 9.05)